C 132/126
LV
Eiropas Savienības Oficiālais Vēstnesis
24.3.2022.
Ceturtdiena, 2021. gada 7. oktobris
48. pauž nožēlu par Krievijas valdības centieniem pakļaut pilsonisko sabiedrību, bloķējot piekļuvi ārējam finansējumam, jo tas ļoti negatīvi ietekmē pirmiedzīvotāju tautas, ierobežojot to pārstāvības autonomiju un partnerības starptautiskos forumos; norāda, ka līdzīgas problēmas skar arī citas NVO, arī vides aktīvistus;
49. norāda, ka visās darbībās Arktikas reģionā, arī Arktikas resursu pārvaldībā un ilgtspējīgā izmantošanā, būtu jāievēro pirmiedzīvotāju tautu un citu vietējo iedzīvotāju tiesības, un šīm darbībām būtu jādod viņiem labums; šajā sakarībā iesaka veidot ciešāku saikni starp uzņēmumiem, kas darbojas Arktikā, un vietējām kopienām, lai radītu ekonomiskās un pētniecības iespējas un darbvietas un veicinātu ilgtspējīgu resursu attīstību, un atbalsta tādu standartu īstenošanu kā Arktikas Investīciju protokols un ANO Globālā līguma iniciatīva; atgādina par pašreizējiem starptautiskajiem instrumentiem, kas nosaka valstu jurisdikcijas, tiesības un pienākumus attiecībā uz dabas resursu pārvaldību un ilgtspējīgu izmantošanu, un uzstāj, ka šie instrumenti ir pilnībā jāievēro arī turpmāk; uzsver, ka ir svarīgi Arktikā nodrošināt cilvēku savstarpējo sadarbību, piekļuvi izglītībai un darījumdarbības iespējas un atbalstu jauniešiem;
50. uzsver, ka ir svarīgi pievērst uzmanību vietējo iedzīvotāju — jo īpaši jauniešu un marginalizētu grupu — mērķiem, vajadzībām un problēmām, jo īpaši saistībā ar cilvēku savstarpējo sadarbību, savienotību, piekļuvi internetam, izglītību, veselības aprūpi un nodarbinātību; uzsver, ka ir jāaktualizē Arktikas politika, lai iekļautu vērienīgu dzimuma dimensiju; prasa palielināt finansējumu tādām programmām kā “north2north” un citām mobilitātes programmām, kas īpaši paredzētas Arktikā dzīvojošajiem jauniešiem, un nodrošināt lielāku atbalstu un resursus, lai palīdzētu Arktikas iedzīvotājiem pielāgoties klimata pārmaiņu izraisītajām būtiskajām pārmaiņām;
51. atkārtoti aicina visas dalībvalstis, kas to vēl nav izdarījušas, nekavējoties ratificēt SDO Konvenciju Nr. 169 par pirmiedzīvotāju un cilšu tautām;
Zinātne un zināšanas
52. aicina Arktikas valstis pildīt savas saistības saskaņā ar Konvenciju par bioloģisko daudzveidību, jo īpaši attiecībā uz saglabāšanu in situ; aicina visas valstis nodrošināt, ka Arktikas pirmiedzīvotāju tautas un vietējās kopienas tiek iesaistītas attiecīgo starptautisko klimata un bioloģiskās daudzveidības diplomātijas forumu apspriežu un lēmumu pieņemšanas procesos; atbalsta pirmiedzīvotāju ieteikumu par tiešu piekļuvi Klimata pārmaiņu mazināšanas fonda finansējumam savu ilgtspējīgas pārmaiņu mazināšanas un pielāgošanās iniciatīvu īstenošanai;
53. uzsver ES un tās dalībvalstu nozīmīgo ieguldījumu polārajā zinātnē, kurš būs vajadzīgs, lai izprastu klimata pārmaiņu sekas globālā un vietējā mērogā, un zināšanu nozīmi kā politikas lēmumu un ilgtspējīgas Arktikas attīstības pamatam; atkārto 14.
Arktikas reģiona parlamentāriešu konferences aicinājumu stiprināt zināšanu bāzi un uzlabot sadarbību zinātnes jomā ar jauno Starptautiskā polārā gada iniciatīvu; atbalsta starptautiskos centienus attiecībā uz zinātni, zināšanām un inovāciju, kam piemīt Arktikas dimensija, un sadarbību Arktikas pētniecībā, piemēram, noslēgto un īstenoto nolīgumu par starptautiskās zinātniskās sadarbības Arktikas jautājumos pastiprināšanu;
54. norāda, ka ES ar tādām programmām kā “Apvārsnis 2020” ir bijusi nozīmīga Arktikas pētniecības finansētāja; uzsver, ka ir jāpalielina ES finansējums Arktikas pētniecībai un izstrādei; prasa uzlabot uz Arktiku vērstas pētniecības un inovācijas pamanāmību un saskaņošanu, arī programmā “Apvārsnis Eiropa”; aicina Komisiju sniegt visaptverošu pārskatu par reģionam paredzēto ES finansējumu un ES horizontālo programmu Arktikas komponentiem, un mudina ES īstenot vērienīgu, tālredzīgu un vides ziņā ilgtspējīgu ieguldījumu plānu Arktikai; uzskata, ka ar šādu plānu būtu jāpalielina finansējums svarīgākajās jomās, piemēram, zinātniskajā pētniecībā, un jāpiešķir vairāk finansējuma Arktikas pētniecībai, izstrādei un inovācijai, kosmosam, digitālajai un transporta infrastruktūrai, kosmosa tehnoloģijām, ilgtspējīgai kuģniecībai, ilgtspējīgai izejvielu ieguvei un apstrādei, atjaunojamo energoresursu enerģijai un citām mazoglekļa darbībām, kā arī tūrismam; uzsver, ka ir jāuzlabo sinerģija starp pašreizējiem finansēšanas instrumentiem, lai novērstu iespējamo dublēšanos un panāktu ES iekšējo un ārējo programmu maksimālu mijiedarbību;
55. norāda, ka Arktika sniedz milzīgas iespējas inovācijai un resursu ilgtspējīgai izmantošanai, attīstot praksi, ko vēlāk var īstenot visā pasaulē, un ka tā ir izmēģinājumu vieta cita starpā ģeotermāliem, vēja un ūdens projektiem, bezoglekļa tērauda ražošanai un videi nekaitīgāku akumulatoru ražošanai; atzīst ieguldījumu, ko ES kosmosa programmas, piemēram, Copernicus, Galileo, Eiropas Ģeostacionārās navigācijas pārklājuma dienests un satelītsakari sniedz Arktikas vides, jūras un